регламент.
 Липса на достатъчно основание или икономическа обосновка, различна от налагането на антидъмпинговото мито
 (103)
 В края на 2013 г. Пакистан получи статут по ОСП + (9). Въпреки че не може да се изключи, че предоставянето на допълнителни права съгласно правилата на ОСП евентуално е допринесло към мотивацията на различни дружества да изградят производствени съоръжения в Пакистан и да изнасят велосипеди за пазара на Съюза, това не засяга констатациите, че единственият износител за Съюза е свързан с дружество от Шри Ланка, което е обект на мерките, наложени след предишното разследване във връзка със заобикалянето на мерките, и че се е снабдявало с велосипедни части предимно от Китай.
 (104)
 Поради това при разследването не беше установено друго достатъчно основание или икономическа обосновка за операциите по комплектуване освен избягването на съществуващите мерки, наложени върху разглеждания продукт. Освен митото не бяха открити други елементи, които да могат да бъдат считани за компенсация за разходите по комплектуването.
 Заключение относно Пакистан
 (105)
 Пакистанското правителство не излезе с коментари след оповестяването.
 (106)
 В хода на разследването беше установено, че промяната в модела на търговия произтича от практика, процес или дейност, за които няма достатъчно основание или икономическа обосновка освен налагането на митото.
 2.5.4. Филипини
 Общи положения
 (107)
 Както е посочено в съображение 23, в хода на разследването беше установено, че износът на едно от двете оказали съдействие дружества всъщност е бил извършван от две несвързани търговски дружества. Едно от тези търговски дружества, което не оказа съдействие на това разследване, е провеждало подобни дейности в Шри Ланка, както беше установено в контекста на предишното разследване във връзка със заобикалянето на мерките.
 Претоварване
 (108)
 Както е посочено в съображение 24, две дружества във Филипините оказаха съдействие, като предоставиха информация във формулярите си за освобождаване. Износът на тези дружества обхваща целия внос от Филипините за Съюза през отчетния период.
 (109)
 По време на разследването не бяха установени практики на претоварване на продукти с произход от Китай през Филипините.
 Комплектуване
 (110)
 Източниците на суровини (велосипедни части) и разходите за производство бяха анализирани за всяко оказало съдействие дружество с цел да се установи дали чрез евентуалното комплектуване във Филипините се заобикалят съществуващите мерки в съответствие с критериите по член 13, параграф 2 от основния регламент.
 (111)
 За едно от двете дружества във Филипините суровините (велосипедни части) от Китай не съставляват 60 % или повече от общата стойност на частите на комплектувания продукт. Поради това не беше необходима проверка дали добавената стойност на включените в комплектуването части превишава 25 % от производствените разходи.
 (112)
 Що се отнася до другото дружество, констатациите се основават частично на член 18, параграф 1 от основния регламент, както е обяснено в съображения 25 — 44. За това дружество беше установено, че е свързано с китайски производител на велосипеди, който е обект на мерките. То е закупувало почти всички части от Китай и затова суровината (велосипедни части) от Китай съставлява повече от 60 % от общата стойност на частите в крайния продукт. Освен това, както е обяснено в съображения 41 — 43, някои пера в разходите трябваше да